《题何氏双挽诗》
明代·周瑛

君家先世多潜德，白发重重照秋色。荀翁曾坐膝上孙，陶母每秋堂前客。

驱车昨过通德门，朔风吹雨白日昏。屈宋九原不可作，凭谁书些招双魂。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。